ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 27-МИ /17.05.2023г.**

Следизборен период

На **17 май 2023 г. от 17:30** часа се проведе заседание на Общинската избирателна комисия Благоевград, при следния

Д н е в е н р е д:

**1.** доклад по постъпила преписка от КПКОНПИ

**2. Разни**

**ПРИСЪСТВАТ:**

1.Мартин Бусаров

2. Вилислав Балев,

3. Елена Панчева,

4. Владимир Вачев,

5. Биляна Петачка,

6. Йордан Симонски,

7. Александра Стоянова,

8. Милена Велкова,

9. Мустафа Сирачки,

10. Стоян Терзийски ,

11. Елеонора Атанасова,

12. Светослава Терзиянова-Михайлова

**ОТСЪСТВАЩИ** : *Илия Милев,*

Заседанието бе открито в 17:30 ч. и председателствано от Мартин Бусаров – председател на комисията.

М.Бусаров:

Скъпи колеги, заседание на ОИК.

Виждам че имаме кворум, 12 члена на ОИК сме днес.Радвам се да се видим след няколко месеца,в които не сме заседавали.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 12 члена на ОИК , 12 са «ЗА», «ПРОТИВ» няма.

**По І(първа) точка от дневния ред:**

М.Бусаров докладва следното:

**Колеги,**

**в** ОИК Благоевград постъпи писмо на КПКОНПИ, с техен изх №ЦУ01-3229#13 от 12.05.2023г. , с което ни изпращам няколко документа, а именно : незаверено копие на решение на КПКОНПИ с №РС-20-21-063 от 28.07.2021г., незаверено копие на административен акт – решение по адм.дело на АС Благоевград, което е със заличени данни и не става ясно за кого се отнася, и на последно място, незаверено копие на административен акт – решение по адм.дело на ВАС.

Има придружаващо писмо, което сме входирали в нашия входящ регистър с №910-МИ от 15.05.2023г.

Вилислав Балев :

Колеги, доколкото става ясно, трябва да прекратим пълномощията на общински съветник и да обявим следващия за избран. Става дума за Бисер Стойчев, нали така, за него са документите, които са пратени. Обаче ние как разбираме всъщност, че са за него – щом има заличени данни?

Елена Панчева :

Колеги, само да припомня, че това е първа преписка, с която получаваме документи от КПКОНПИ, досега сме сменяли общински съветници , поради депозираните им оставки.

М.Бусаров :

Действително, четейки текста на закона става ясно,че се късае за случай, в който следва да установим, че пълномощията на общинския съветник са предсрочно прекратени, по силата на закона, ex lege, и само можем да го обявим в решение и да обявим и следващ в листата за избран.

Обаче закона борави с термина „ документи удостоверяващи обстоятелства и предсрочно прекратяване на пълномощия“, а тези които са приложени в писмото от КПКОНПИ , според мен не удостоверяват обстоятелствата в този си вид, със заличени данни и без нито една заверка вярно с оригинал и дори няма отбелязване да са влезли в сила.

Имам предложение, а именно, да вземем протоколно решение и да изискаме от органа – КПКОНПИ – да ни изпрати своето решение за установяване на конфликт на интереси заверено, че е вярно с оригинала и че е влязло в сила, а така също и да получим първоинстанционното решение на АС Благоевград, с отбелязване че е влязло в сила.

С подобен текст, ще изпратим писмо, със секретаря на ОИК, и ще чакаме съответните документи.

Естествено, никой не коментира дали ще следва да се прекратят пълномощията, следва да сме прецизни и да си организираме административната преписка с коректните писмени документи.

Моля гласуваме.

ЗА гласуват 12 члена на ОИК

М.Бусаров :

Колеги приехме Протоколно решение №1 от 17.05.2023г., като то беше взето единодушно в 17.45 часа

Ще изготвим писмото.

**М.Бусаров :**

В точка разни сме, информирам ви, че сме изготвили и изпратили писмо до Софийски Районен Съд, по тяхна молба, става дума за заседание по НАХД, също така сме изпратили писмо и до ОС –Благоевград, отново по дело, този път ВНОХД.

Свършили сме си работата и сме дали исканата информация.

Колеги моля графика за дежурства да попълним.

\*бяха обсъдени организационни въпроси.

Колеги, благодаря за присъствието на всеки.

Закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки